KOMMISSIONEN FOR DE EUROPÆISKE FÆLLESSKABER 
Bruxelles, den 16.07.1998 
KOM(1998) 460 endelig udg. 
Forslag til 
RÅDETS FORORDNING (EF) 
om indførelse af en endelig antidumpingtold på importen af visse magnetplader 
(3,5" disketter) med oprindelse i Indonesien og om endelig opkrævning af den 
midlertidige told 
(forelagt af Kommissionen) 

BEGRUNDELSE 
Kommissionen indledte den 6. april 1995 en antidumpingprocedure vedrørende importen 
af visse magnetplader (3,5" disketter) med oprindelse i Canada, Indonesien, Macao og 
Thailand. Proceduren afsluttedes for Canada, Macao og Thailand ved Kommissionens 
afgørelse 98/175/EF af 3. marts 1998. Samme dag indførtes der en midlertidig told på 
importen af den pågældende vare fra Indonesien ved Kommissionens forordning (EF) nr. 
502/98. 
Der gælder allerede endelig antidumpingtold for importen af den pågældende vare med 
oprindelse i Japan, Taiwan, Kina, Hongkong, Korea, Malaysia, Mexico og De Forenede 
Stater. 
Kommissionen foreslår nu i overensstemmelse med artikel 9, stk. 4, i forordning (EF) nr. 
384/96, at Rådet indfører en endelig antidumpingtold på importen af den pågældende 
vare med oprindelse i Indonesien, og at de beløb, der er stillet som sikkerhed i form af 
midlertidig antidumpingtold, opkræves endeligt. 
V 
RÅDETS FORORDNING (EF) Nr. 
af 
om indførelse af en endelig antidumpingtold på importen af visse magnetplader 
(3,5" disketter) med oprindelse i Indonesien og om endelig opkrævning af den 
midlertidige told 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, senest ændret ved forordning (EF) nr. 905/982, særlig artikel 9, stk. 4, 
under henvisning til forslag forelagt af Kommissionen efter høring af Det Rådgivende 
Udvalg, og 
ud fra følgende betragtninger: 
1 EFT L 56 af 6.3.1996, s. 1. 
:EFTL 128 af 30.4.1998, s. 18. 
3> 
A. MIDLERTIDIGE FORANSTALTNINGER 
(1) Kommissionen indførte ved forordning (EF) nr. 502/98 af 3. marts 19983 (i det 
følgende benævnt "forordningen om midlertidig told") en midlertidig 
antidumpingtold på importen til Fællesskabet af visse magnetplader (3,5" 
disketter) med oprindelse, i Indonesien og henhørende under KN-kode ex 8523 20 
90. 
B. EFTERFØLGENDE PROCEDURE 
(2) Der blev ikke modtaget redegørelser efter offentliggørelsen af de midlertidige 
foranstaltninger. 
(3) Parterne blev underrettet om de vigtigste kendsgerninger og betragtninger, på 
grundlag af hvilke det var hensigten at anbefale indførelse af endelig told og 
opkrævning af de beløb, der er stillet som sikkerhed i form af midlertidig told. De 
fik også en rimelig frist til at fremsætte bemærkninger efter at have modtaget 
disse oplysninger. 
C. DEN PÅGÆLDENDE VARE OG SAMME VARE 
(4) Da der ikke er fremsat yderligere bemærkninger til dette punkt, bekræftes 
resultaterne som anført i betragtning 9-12 i forordningen om midlertidig told. 
D. DUMPING 
(5) Efter den sidste offentliggørelse af oplysninger hævdede de indonesiske 
myndigheder, at de pågældende varer, der eksporteredes, ikke var af indonesiske 
oprindelse, og at proceduren derfor burde afsluttes, uden at der indførtes 
beskyttelsesforanstaltninger. Der blev imidlertid ikke fremlagt dokumentation til 
støtte for denne påstand. 
3EFTL63af4.3.1998,s.4. 
1 
Det er nødvendigt at notere følgende i den forbindelse. Det fremgik af 
undersøgelsen, at den pågældende indonesiske eksport var blevet ledsaget af 
præferenceoprindelsescertifikater udstedt af de indonesiske myndigheder, som 
ikke efterfølgende tog skridt til at trække disse tilbage. Endvidere nævnte hverken 
den eksporterende producent eller de indonesiske myndigheder dette punkt inden 
den sidste offentliggørelse af oplysninger. Både i den undersøgelse af omgåelse 
vedrørende den pågældende vare, som afsluttedes i juli 1996, og under det 
kontrolbesøg, der blev aflagt i forbindelse med nærværende undersøgelse, blev 
det fastslået, at den indonesiske eksportør virkelig er en producent af den 
pågældende vare. Der blev ikke fundet beviser, som kunne modsige dette. På 
baggrund af ovenstående var det derfor ikke muligt at imødekomme de 
indonesiske myndigheders anmodning. 
(6) Der blev ikke fremført argumenter til resultaterne vedrørende dumping. De 
betragtninger og konklusioner, der er anført i betragtning 14-19 i forordningen om 
midlertidig told, bekræftes derfor. 
E. EF-ERHVERVSGREN, SKADE, ÅRSAGSSAMMENHÆNG, 
FÆLLESSKABETS INTERESSER, ENDELIG TOLD 
(7) Da der ikke blev fremført yderligere argumenter til disse punkter, bekræftes 
resultaterne i betragtning 20-58 i forordningen om midlertidig told. 
F. OPKRÆVNING AF MIDLERTIDIG TOLD 
(8) I betragtning af omfanget af den fastlagte dumpingmargen, den skade, der er 
påført EF-erhvervsgrenen, og sidstnævntes sårbare finansielle situation er det 
nødvendigt, at de beløb, der er stillet som sikkerhed i form af midlertidig 
antidumpingtold, opkræves endeligt med et beløb svarende til den endelige told -
r 
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af 3,5" disketter, der 
anvendes til optagelse og oplagring af indkodede digitale edb-data, henhørende 
under KN-kode ex 8523 20 90 (TARIC-tillægskode 8523 20 90 10) og med 
oprindelse i Indonesien. 
2. Tolden fastsættes til 41,1 % af nettoprisen, frit Fællesskabets grænse, ufortoldet. 
3. Medmindre andet er fastsat, finder gældende bestemmelser for told anvendelse. 
Artikel 2 
De beløb, der er stillet som sikkerhed i form af midlertidig told i henhold til forordning 
(EF) nr. 502/98, opkræves endeligt med et beløb svarende til den endelige told. 
Artikel 3 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
lo 
ISSN 0254-1459 
KOM(98) 460 endelig udg. 
DOKUMENTER 
DA 02 05 08 11 
Katalognummer : CB-CO-98-470-DA-C 
ISBN 92-78-38361-9 
Kontoret for De Europæiske Fællesskabers Officielle Publikationer 
L-2985 Luxembourg